**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secţiunea 1**  **Titlul prezentului proiect de act normativ**  **HOTĂRÂRE**  **privind închirierea unor** **spații din domeniul public al statului și administrarea Institutului Național de Boli Infecțioase ”Prof.Dr. Matei Balș”, unitate sanitară din subordinea Ministerului Sănătății** | | | | | | |
| **Secţiunea a 2 – a**  **Motivul emiterii actului normativ** | | | | | | |
| * 1. **Sursa proiectului de act normativ**   Proiectul de act normativ este inițiat de Ministerul Sănătății la solicitarea Institutului Național de Boli Infecțioase ”Prof.Dr. Matei Balș” în vederea închirierii unor spații în suprafață totală cumulată de 84 mp pentru prestarea serviciilor de alimentație publică prin comercializarea de produse alimentare preambalate și pentru comercializarea produselor de uz personal. | | | | | | |
| **2.2 Descrierea situaţiei actuale**  Instituţiile publice aflate în subordinea Ministerului Sănătății deţin în administrare bunuri din domeniul public al statului, înregistrate în anexa nr.15 din Hotărârea Guvernului nr. 1705/ 2006 pentru aprobarea inventarului centralizat al bunurilor din domeniul public al statului, cu modificările și completările ulterioare.  **Institutul Național de Boli Infecțioase ”Prof.Dr. Matei Balș”, situat în str.Dr.Grozovici, nr.1, Sector 2, București** este cuprins în Lista unităţilor cu personalitate juridică aflate în subordinea Ministerului Sănătății din Anexa II la Hotărârea Guvernului nr.144/2010 privind organizarea şi funcţionarea Ministerului Sănătăţii, fiind instituție de interes public național, în conformitate cu Hotărârea Guvernului nr.1106/2002, îndeplinind rol de for metodologic și academic (universitar și postuniversitar) ce elaborează strategia specifică de politică sanitară națională în domeniul bolilor infecțioase, incluzând infecția HIV/SIDA, prin comisia de specialitate a Ministerului Sănătății.  Potrivit art.333, alin.(1) din OUG nr.57/2019 privind Codul administrativ, *”Închirierea bunurilor proprietate publică a statului sau a unităţilor administrativ-teritoriale se aprobă, după caz, prin hotărâre a Guvernului, a consiliului judeţean, a Consiliului General al Municipiului Bucureşti sau a consiliului local.”*  De asemenea, închirierea se va realiza în conformitate cu prevederile art. 333 din OUG nr. 57/2019 privind Codul administrativ și ale art. 193 alin.(7) lit. d1) și alin.(8) din Legea nr 95/2006 privind reforma în domeniul sănătății, republicată, cu modificările și completările ulterioare.  În continuarea activității de modernizare și dezvoltare a serviciilor medicale din cadrul Institutului, un important obiect propus îl constituie ridicarea nivelului calitativ, ca un sprijin pentru paleta largă de diagnostic și tratament practicată de unitatea sanitară.  În acest sens, Institutul își propune să închirieze spațiul aferent *depozitului alimentar*, decizie venită în urma imposibilității asigurării unei utilizări eficiente a acestui spațiu.  De asemenea, potrivit unității sanitare, există numeroase solicitări din partea pacienților și a aparținătorilor pentru un punct de alimentație publică de la care să se poată achiziționa produse alimentare preambalate și de igienă personală. Aceste facilități ar contribui substanțial la creșterea nivelului de satisfacție al pacientului, dar și al veniturilor unității sanitare, asigurând o utilizare eficientă a spațiilor deținute. | | | | | | |
| * 1. **Schimbări preconizate**   Prin promovarea prezentului act normativ se are în vedere închirierea unor spații în suprafață cumulată de 84 mp în vederea desfășurării serviciilor de alimentație publică prin care se vor comercializa produse alimentare preambalate și produse de uz personal, astfel cum este prezentat în nota de funtamendare nr.C8894/04.08.2022 comunicată de unitatea sanitară.  Spațiile ce fac obiectul solicitării sanitare sunt identificate prin două corpuri de clădire distincte, alipite între ele, identificate în cartea funciară prin nr.cad.216306-C32 în suprafață desfășurată de 43 mp, respectiv nr.cad.216306-C33 în suprafață desfășurată de 41 mp, fiind înscrise în domeniul public al statului cu nr.MFP 121612.  Procedura de închiriere se va realiza prin licitație publică deschisă, în conformitate cu prevederile legale, iar durata contractului va fi pe o perioadă de 5 ani de la data încheierii, cu posibilitatea prelungirii acestuia prin act adițional pe o durată egală cu jumătate din durata inițială, respectiv 2 ani și 6 luni.  Din punct de vedere economic, prin activitatea de închiriere venitul va fi împărțit conform prevederilor legale, o cotă de 20% va reveni unității care are calitatea de locator, restul de 80% din chirie urmând să fie virată la bugetul de stat.  Potrivit unității sanitare, tariful minim de pornire al licitației pentru închiriere este de 2163/lei/lună, respectiv 441 euro/construcție C32+C33 (curs BNR 1 EURO = 4,9040 RON din data de 23.02.2023), echivalent în lei la cursul BNR din ziua licitației, conform raportului de evaluare nr.3018/08.03.2023 întocmit de expert Vlad Bulău – evaluator autorizat ANEVAR.  Sumele cuvenite unității vor fi utilizate pentru întreținerea, repararea și modernizarea imobilelor aflate în administrarea unității sanitare sau pentru achitarea facturilor de utilități.  Prin adresa nr.C1230/02.11.2022, conducerea unității sanitare declară faptul că imobilele ce fac obiectul solicitării (C32 și C33) nu sunt supuse unor cereri de revendicare sau restituire, nu se află în litigii pe rolul instanțelor judecătorești, nu sunt grevate de sarcini și nu sunt închiriate/concesionate.  De asemenea, prin procesul verbal nr.163/10.10.2022, Consiliul de Administrație avizează favorabil închirirea unui spațiu în suprafață totală de 84 mp din incinta Insitutului Național de Boli Infecțioase ”Prof.Dr.Matei Balș”, respectiv clădirea C32 cu o suprafață totală de 43mp și clădirea C33 cu o suprafață desfășurată de 41 mp, aferente unui punct de desfacere a unor produse alimentare preambalate, ce se incadrează în categoria serviciilor de alimentație publică.  Totodată, Comitetul Director prin procesul verbal nr.C12189/28.10.2022 comunică faptul că prin închirierea spațiilor nu sunt afectate circuitele sanitare.  Prin adresa nr.CSECBI 6484 conex/27.04.2023, Direcția de Sănătate Publică a Municipiului București comunică faptul că închirierea se va realiza în conformitate cu prevederile legale în vigoare, fără afectarea circuitelor medicale, desfășurarea și organizarea activității medicale, fără afectarea accesului în CPU-S, precum și alte pavilioane ale unității sanitare, scopul fiind acela de îmbunătățire a condițiilor de desfășurare a activității medicale ce vor deservi preponderent pentru pacienții internați în unitatea sanitară, cât și pentru personalul medico-sanitar propriu. | | | | | | |
| * 1. **Alte informaţii**   Prin acest proiect nu se aduce atingere asupra drepturilor reale deținute în prezent de unitatea sanitară, măsura fiind de natură a îmbunătăți calitatea condițiilor de desfășurare a activității medicale prin realizarea unor venituri suplimentare. | | | | | | |
| **Secţiunea a 3-a**  **Impactul socio-economic al proiectului de act normativ** | | | | | | |
| **3.1. Descrierea generală a beneficiilor şi costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect | | | | | | |
| **3.2. Impactul social**  Proiectul de act normativ nu se referă la acest subiect | | | | | | |
| **3.3. Impactul asupra drepturilor şi libertăţilor fundamentale ale omului**  Proiectul de act normativ nu se referă la acest subiect | | | | | | |
| **3.4. Impactul macroeconomic**  Proiectul de act normativ nu se referă la acest subiect | | | | | | |
| **3.4.1. Impactul asupra economiei şi asupra principalilor indicatori macroeconomici**  Proiectul de act normativ nu se referă la acest subiect | | | | | | |
| **3.4.2. Impactul asupra mediului concurenţial şi domeniul ajutoarelor de stat**  Proiectul de act normativ nu se referă la acest subiect | | | | | | |
| **3.5. Impactul asupra mediului de afaceri**  Proiectul de act normativ nu se referă la acest subiect | | | | | | |
| **3.6. Impactul asupra mediului înconjurător**  Proiectul de act normativ nu se referă la acest subiect | | | | | | |
| **3.7. Evaluarea costurilor şi beneficiilor din perspectiva inovării şi digitalizării**  Proiectul de act normativ nu se referă la acest subiect | | | | | | |
| **3.8. Evaluarea costurilor şi beneficiilor din perspectiva dezvoltării durabile**  Proiectul de act normativ nu se referă la acest subiect | | | | | | |
| **3.9. Alte informaţii** | | | | | | |
| **Secţiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât şi pe termen lung (pe 5 ani)**  Proiectul de act normativ nu are impact asupra bugetului general consolidat. | | | | | | |
| - în mii lei (RON) - | | | | | | |
| Indicatori | Anul curent | Următorii patru ani | | | | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:   1. impozit pe profit 2. impozit pe venit |  |  |  |  |  |  |
| b) bugete locale   1. impozit pe profit |  |  |  |  |  |  |
| c) bugetul asigurărilor sociale de stat:   1. contribuţii de asigurări |  |  |  |  |  |  |
| d) alte tipuri de venituri  (*închirierea unei părți din imobilul cu nr.MFP nr.121612, din care cota de 80% va fi virată la bugetul de stat și 20 % rămâne la dispoziția unității sanitare*). | +13,071  (6 luni)  \*evoluție curs de schimb lei/euro = 4,94 pentru anul 2023 conform CNSP | +26,460  \*curs de schimb lei/euro = 5 pentru anul 2024 conform CNSP | +26,778  \*curs de schimb lei/euro = 5,06  pentru anul 2025 conform CNSP | +27,095  \*curs de schimb lei/euro = 5,12  pentru anul 2026  conform CNSP | +27,095  \*curs de schimb lei/euro = 5,12  pentru anul 2026  conform CNSP | +24,099 |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:   1. cheltuieli de personal 2. bunuri şi servicii |  |  |  |  |  |  |
| b) bugete locale:   1. cheltuieli de personal 2. bunuri şi servicii |  |  |  |  |  |  |
| c) bugetul asigurărilor sociale de stat:   1. cheltuieli de personal 2. bunuri şi servicii |  |  |  |  |  |  |
| d) alte tipuri de cheltuieli  (Se va menţiona natura acestora.) |  |  |  |  |  |  |
| 4.3. Impact financiar, plus/minus, din care:  a)buget de stat  (cota de 80% din închirierea unei părți din imobilul cu nr.MFP nr.121612) | +1,045 | +21,168 | +21,422 | +21,676 | +21,676 | +17,397 |
| b) bugete locale |  |  |  |  |  |  |
| 4.4 Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | | | | |
| 4.8. Alte informaţii | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | |
| **5.1. Măsuri normative necesare pentru aplicarea prevederilor proiectului de act normativ**  Proiectul de act normativ nu se referă la acest subiect | | | | | | |
| **5.2. Impactul asupra legislaţiei în domeniul achiziţiilor publice**  Proiectul de act normativ nu se referă la acest subiect | | | | | | |
| **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  Proiectul de act normativ nu se referă la acest subiect | | | | | | |
| **5.3.1. Măsuri normative necesare transpunerii directivelor UE**  Proiectul de act normativ nu se referă la acest subiect | | | | | | |
| **5.3.2. Măsuri normative necesare aplicării actelor legislative UE**  Proiectul de act normativ nu se referă la acest subiect | | | | | | |
| **5.4. Hotărâri ale Curţii de Justiţie a Uniunii Europene**  Proiectul de act normativ nu se referă la acest subiect | | | | | | |
| **5.5. Alte acte normative şi/sau documente internaţionale din care decurg angajamente asumate**  Proiectul de act normativ nu se referă la acest subiect | | | | | | |
| **5.6. Alte informaţii**  Nu sunt. | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | |
| **6.1. Informaţii privind neaplicarea procedurii de participare la elaborarea actelor normative**  Proiectul de act normativ nu se referă la acest subiect | | | | | | |
| **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Proiectul de act normativ nu se referă la acest subiect. | | | | | | |
| **6.3. Informaţii despre consultările organizate cu autorităţile administraţiei publice locale**  Proiectul de act normativ nu se referă la acest subiect. | | | | | | |
| **6.4. Informaţii privind puncte de vedere/opinii emise de organisme consultative constituite prin acte normative**  Proiectul de act normativ nu se referă la acest subiect | | | | | | |
| **6.5. Informaţii privind avizarea de către:**  **a) Consiliul Legislativ**  **b) Consiliul Suprem de Apărare a Ţării**  **c) Consiliul Economic şi Social**  **d) Consiliul Concurenţei**  **e) Curtea de Conturi**  Proiectul de act normativ nu se referă la acest subiect. | | | | | | |
| **6.6. Alte informaţii**  Nu sunt. | | | | | | |
| **Secţiunea a 7-a**  **Activităţi de informare publică privind elaborarea şi implementarea proiectului de act normativ** | | | | | | |
| **7.1. Informarea societăţii civile cu privire la elaborarea proiectului de act normativ**  S-au respectat prevederile Legii nr. 52/2003 privind transparenţa decizională în administraţia publică, republicată. | | | | | | |
| **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice**  Proiectul de act normativ nu se referă la acest subiect. | | | | | | |
| **Secţiunea a 8-a**  **Măsuri privind implementarea, monitorizarea şi evaluarea proiectului de act normativ** | | | | | | |
| **8.1. Măsurile de punere în aplicare a proiectului de act normativ**  Proiectul de act normativ nu se referă la acest subiect. | | | | | | |
| **8.2. Alte informaţii**  Nu sunt. | | | | | | |

Faţă de cele prezentate, a fost elaborat prezentul **proiect de hotărâre a Guvernului** **privind închirierea unor spații din domeniul public al statului și administrarea Institutului Național de Boli Infecțioase ”Prof.Dr. Matei Balș”, unitate sanitară din subordinea Ministerului Sănătății,** pe care îl supunem spre aprobare.

**Ministrul Sănătăţii**

**Alexandru RAFILA**

|  |  |
| --- | --- |
| ***Avizăm favorabil:***    **Viceprim-ministru**  **Sorin Mihai GRINDEANU**  **Ministrul Transporturilor și Infrastructurii** | |
| **Ministrul Finanțelor**  **Adrian CÂCIU** | **Ministrul Justiției**  **Marian-Cătălin PREDOIU** |